రాంకీ

రాంకీ  ప్రముఖ భారతీయ చలనచిత్ర నటుడు. ఇతని పూర్తి పేరు రామకృష్ణన్. ఇతను పలు తెలుగు, తమిళ చిత్రాలలో ప్రధాన నాయక పాత్రలను, సహాయ పాత్రలను పోషించాడు. 1987లో వచ్చిన చిన్న పూవె మెల్ల పేసు అనే తమిళ సినిమాతో తన ప్రస్థానాన్ని ప్రారంభించాడు. 1987 నుంచి 2004 దాకా ఎక్కువగా ప్రధాన పాత్రల్లో నటిస్తూ వచ్చాడు. 

సెంథూర పూవే (1988), మారుతు పండి (1990), ఇనైంద కైగళ్ (1990), ఆత్మ (1993), కరుప్పు రోజా (1996), Rx 100 వంటి విజయవంతమైన చిత్రాలలో నటించాడు. ఇతడు నటి నిరోషా ని వివాహం చేసుకున్నాడు.

కెరీర్ 
రాంకీ 1987లో వచ్చిన చిన్న పూవె మెల్ల పేసు లో తమిళ చిత్రంతో తన కెరీర్ ప్రారంభించాడు. ఈ సినిమాలో అతను ప్రభుతో కలిసి నటించాడు. ఈ చిత్రం వాణిజ్యపరంగా విజయవంతమైంది. తరువాత, అతను నవంబర్ 1987 న విడుదలైన తంగాచి అనే యాక్షన్ తమిళ చిత్రంలో నటించాడు. రాంకీ 1988 లో ఎనిమిది చిత్రాల్లో నటించాడు. ఇందులో అతను భవిష్యత్తులో కాబోయే భార్య నిరోషా, విజయ్ కాంత్ తో కలిసి నటించిన సింధూర పువ్వు చిత్రం కూడా ఉంది. ఈ చిత్రం థియేటర్లలో 200 రోజులకు పైగా నడిచింది. 1988 సంవత్సరంలో అత్యధిక వసూళ్లు చేసిన తమిళ చిత్రాలలో ఇది కూడా ఒకటి. పూవిళి రాజా, పరవైగల్ పలవితం సినిమాలు సానుకూల సమీక్షలను అందుకున్నాయి.1989 లో, అతను ఒరు తొట్టిల్ సబధం, ఎల్లమే ఎన్ తంగాచి, పెన్ బుతి మున్ బుతి, యోగం రాజయోగం, ఎన్ కనవర్ వంటి తమిళ సినిమాల్లో పనిచేశాడు.

1990 లో వచ్చిన మారుతి పండి విజయం తర్వాత అదే సంవత్సరంలో ఎన్. కె. విశ్వనాథన్ దర్శకత్వంలో వచ్చిన ఇనైంద కైగల్ అనే యాక్షన్ అడ్వెంచర్ చిత్రంలో నటించాడు. ఇందులో అతను ప్రధాన కథానాయకుడు అరుణ్ పాండియన్, కథానాయిక నిరోషాతో కలిసి నటించాడు. ఈ చిత్రం ఘనవిజయాన్ని సాధించి రాంకీకి మంచి పేరు తెచ్చిపెట్టింది. 1990 లో, అతను నిరోషాతో కలిసి ఘటన అనే చిత్రంలో నటించాడు. 1991 లో మనోబాల దర్శకత్వం వహించిన వెట్రీ పాడిగల్ అనే సినిమాలో నటించాడు. ఇందులో శరత్ కుమార్ ప్రతినాయక పాత్రలో నటించారు.  ఆత్మ (1993), తంగా పప్పా (1993), మాయాబజార్ (1995), కరుప్పు రోజా (1996) వంటి విజయవంతమైన భయానక చిత్రాలలో నటించాడు. 1997 లో రాంకి మొత్తం పది చిత్రాలతో నటించాడు. కాని పుత్తం పుదు పూవే అనే సినిమా విడుదల కాలేదు. 1990వ దశకంలో నిరోషా, కుష్బూ, ఊర్వశి లాంటి కథానాయికలతో అతను పండించిన నటన విజయవంతమైంది. 1999 లో, కార్తీక్, దేవయానితో కలిసి నటించిన నీలవే ముగం కాట్టు చిత్రంలో రెండవ పాత్రలో నటించారు. పూవెల్లం కెట్టుప్పర్ (1999) కాదల్ రోజావే (2000) వంటి సినిమాల్లో కొన్ని సన్నివేశాలలో కనిపించాడు.

2000 వ దశకంలో, పలయతు అమ్మన్ (2000), శ్రీ రాజ రాజేశ్వరి (2001), పాడై వీటు అమ్మన్ (2002) వంటి భక్తి చిత్రాలలో రాంకీ రెండవ పాత్రలలో నటించారు. 1991 లో ఆర్.కె.సెల్వమణి దర్శకత్వం వహించిన కుట్రపతిరికై  సుదీర్ఘకాలం తర్వాత 2007లో విడుదలైంది. అయితే, 15 సంవత్సరాల తర్వాత కావడంతో కొన్ని దృశ్యాలను తొలగించి విడుదల చేశారు. 

ఆరు సంవత్సరాల విరామం తర్వాత అతను 2013లో మాసని, బిర్యానీ అనే చిత్రాలతో తమిళ సినిమాకు తిరిగి వచ్చాడు. 2016 లో, అతని తదుపరి చిత్రాలు వాయ్‌మాయ్, అట్టి విడుదలయ్యాయి. 2017 లో అతను ఆకతాయి అనే తెలుగు చిత్రంలో కీలక పాత్ర పోషించాడు. తరువాత తమిళ హర్రర్ కామెడీ చిత్రం, ఆంగిలా పదమ్ లో ప్రధాన పాత్రలో నటించాడు. 2018 లో, తెలుగు చిత్రం ఆర్‌ఎక్స్‌ 100 తరువాత, సుందర్ సి దర్శకత్వంలో విశాల్, తమన్నా ప్రధాన పాత్రధారులుగా వచ్చిన యాక్షన్ అనే చిత్రంలో నటించాడు..

వివాహం 
నటి నిరోషాతో, రాంకీ చాలా సంవత్సరాలు రహస్యంగా కలిసిఉంటూ వచ్చారు. స్థానిక దినపత్రికలో ప్రచురించబడిన వారి రహస్య వివాహం గురించి వచ్చిన నివేదికపై స్పందిస్తూ, రామ్‌కి ఆ కథలో నిజం లేదని పేర్కొన్నారు. అయినప్పటికీ, వారు 1995 లో రహస్యంగా వివాహం చేసుకున్నారు. కాని 3 సంవత్సరాల తరువాత వారు వివాహం చేసుకున్నారని మీడియా, వారి కుటుంబ సభ్యులకు వెల్లడించారు.

నటించిన చిత్రాలు

మూలాలు

తెలుగు సినిమా నటులు
తెలుగు రంగస్థల కళాకారులు
తెలుగు సినిమా దర్శకులు
తెలుగు రంగస్థల దర్శకులు
తెలుగు రంగస్థల నటులు